A Bizottság 2174/93/EGK rendelete

(1993. augusztus 2.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1969/93/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2674/92/EGK rendelettel [3] módosított 3796/90/EGK bizottsági rendelet [4] 6. cikkének rendelkezéseivel összhangban a jogosult még egy meghatározott ideig hivatkozhasson, amennyiben az ilyen jogosult az 1715/90/EGK tanácsi rendelet [5] 14. cikke második albekezdésének a) vagy b) pontjában említett szerződést kötött;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek többé meg nem felelő kötelező érvényű tarifális felvilágosításra a 3796/90/EGK rendelet 6. cikkének rendelkezéseivel összhangban e rendelet alkalmazásának időpontjától számított 60 napig a jogosult még hivatkozhat, amennyiben az ilyen jogosult az 1715/90/EGK rendelet 14. cikke második albekezdésének a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. augusztus 2-án.

a Bizottság részéről

René Steichen

a Bizottság tagja

[1] HL L 180., 1993.7.23., 9. o.

[2] HL L 256., 1987.9.7., 1. o.

[3] HL L 271., 1992.9.16., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

ÁRUMEGNEVEZÉS | KN-kód szerinti besorolás | Indoklás |

(1) | (2) | (3) |

Többágú (kettőzött) fonal, fehérített, szintetikus vágott szálból (100 % poliészter), "Z" irányú végsodrattal, írezett, betétre csévélve, súlya (betéttel együtt) 1200 gramm. | 55092210 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 4. és 5. megjegyzés, valamint az 5509, az 550922 és az 55092210 KN-kód megfogalmazása határozzák meg. Lásd még a Harmonizált Rendszer XI. áruosztálya I. B. 4. részéhez, valamint az 55.08 vámtarifaszámhoz fűzött magyarázó megjegyzéseket. A fonal nem sorolható be az 5508 KN-kód alá, mert a XI. áruosztályhoz fűzött 5. megjegyzés az 5509 KN-kód megfogalmazása szerinti "varrócérnára" is vonatkozik. |

--------------------------------------------------